Document ID: /fineweb-2-swissfilter-quality_10-filterrobots/filtered/02819.jsonl.gz/115

Izrael je priopćio kako je pogodio Gazu i proglasio “posebnu situaciju” na domaćem terenu, nakon višednevnih napetosti nakon uhićenja visokog palestinskog militanta na okupiranoj Zapadnoj obali.
Eksplozija se mogla čuti u gradu Gazi, gdje se dim širio sa sedmog kata visoke zgrade. Nije bilo jasno tko je bio meta napada, piše Guardian.
Izrael je ranije ovog tjedna zatvorio ceste oko Gaze i poslao pojačanje na granicu dok se pripremao za osvetnički napad nakon uhićenja visokog pripadnika militantne skupine Hamas na okupiranoj Zapadnoj obali u ponedjeljak.
Nije odmah bilo jasno na što Izrael cilja i koliko će situacija eskalirati. Izrael i militantna skupina Hamas vodili su četiri rata i nekoliko manjih okršaja u posljednjih 15 godina.
Izraelski ministar obrane Benny Gantz posjetio je u petak zajednice u blizini Gaze, kazavši kako vlasti pripremaju “akcije koje će ukloniti prijetnju iz ove regije”, ne ulazeći u detalje.
“Djelovat ćemo s unutarnjom otpornošću i vanjskom snagom kako bismo obnovili rutinski život na jugu Izraela”, rekao je, “Ne tražimo sukob, ali nećemo oklijevati braniti naše građane, ako to bude potrebno”.
N1 pratite putem aplikacija za Android | iPhone/iPad i društvenih mreža Twitter | Facebook | Instagram.
Izvor: hr.n1info.com
Dio Vijesti.TV medije.